Ruffedge

Ruffedge ialah sebuah kumpulan vokal hip-hop dan R&B soul Malaysia.  Ditubuhkan pada 1998 sebagai Vibe sebelum menggunapakai nama terkini, kumpulan ini terkenal dengan lagu-lagu seperti "Tiada Lagi Cinta", "Bila Rindu", "Tipah Tertipu"  "Da' Bomb" dan "Khayalan". Kumpulan ini terdiri daripada Farish Ramli (Cat Farish), Mohd Kamaruzzaman Zain Abdul Hamid (Zain Hamid), Azan Addin Abdul Wahab (Azan Addin), Syed Hussein Syed Mustafa (Sein Qudsi) dan Syed Mohammad Syed Abdullah (Mode). 

Sejak penubuhannya, kumpulan ini telah mengeluarkan dua album studio dan dua album kompilasi. Telah mencapai kejayaan menerusi album pertama mereka, Defined pada 2004, yang terjual melebihi 40,000 unit dan menerima anugerah platinum, sekaligus menerima pencalonan bagi kategori Album Pop Terbaik di Anugerah Industri Muzik 2005. Ruffedge membuat penampilan pertama di industri perfileman tanah air menerusi filem Tipah Tertipu The Movie arahan Ahmad Idham.

Kumpulan ini turut berdepan dengan pertukaran ahli sebanyak beberapa kali dan pada tahun 2008 kesemua ahli kumpulan ini membawa haluan masing-masing bagi menumpukan perhatian kepada komitmen lain seperti keluarga dan kerjaya solo masing-masing. 

Pada awal tahun 2018, Ruffedge mengumumkan bakal membuat kemunculan semula selepas sekian lama tidak beraksi di pentas.

Di Mini Konsert Riuh Nau di Melaka pada 5 Ogos 2022, Ruffedge mengumumkan bakal mengeluarkan album terbaru dan beberapa konsert bergerak bakal dirancang dalam masa terdekat.

Sejarah

 1997–2002: Awal penubuhan dan anggota asal  
Pada tahun 1997, Cat dan Zain bersama beberapa orang rakan mereka menubuhkan sebuah kumpulan yang dikenali sebagai Vibe bersempena acara gig hip-hop underground yang pertama di Malaysia pada tahun tersebut di sebuah kelab bernama Shark. Nama kelab ini kemudiannya ditukar kepada Malibu di mana selepas itu menjadi tempat sertumpunya beberapa acara gig hip-hop terawal di Malaysia, yang menampilkan kemunculan ramai bakat hip-hop dan R&B lagenda seperti Too Phat, Teh Tarik Crew, VE dan ramai lagi). Kemudian Vibe terus mengasah bakat mereka di beberapa acara prom sekitar Lembah Klang sehinggalah bertemu Azan Addin di salah sebuah pentas yang mereka kongsi bersama Innuendo.

Setelah mengeluarkan ahli yang selebihnya dari Vibe, Cat dan Zain menjemput Azan untuk melatih dan membantu mereka membuat persembahan. Pada waktu itu Azan merupakan penyanyi tambahan Innuendo. Azan bersetuju lalu membawa rakan beliau Azim untuk melengkapkan Vibe sebagai sebuah kumpulan vokal kuartet.

Nama kumpulan Vibe disarankan ditukar kepada Ruffedge oleh Azan kerana merasakan nama sesebuah kumpulan itu perlu diasaskan dari karakter kumpulan tersebut. Susunan harmoni Vibe yang disusun oleh Azan menjurus kepada bunyi yang lebih kasar dan mengikut pengaruh kumpulan-kumpulan R&B Hip-hop semasa di Amerika. Perkataan yang ketara muncul pada awal pencarian nama ialah rough namun merasakan 'Ruff' Edge lebih 'catchy' dan mudah disebut sebagai kumpulan muzik. Oleh itu, bermula tahun 1998 kumpulan ini dikenali sebagai RuffEdge.

Mereka menyertai pertandingan pencarian bakat Sony Battery Face On Talent Search yang pusingan awalnya bermula pada Oktober 1999 dan telah memenangi tempat kedua di pusingan akhir pada 4 Mac 2000.Sepuluh kumpulan remaja berentap Utusan Malaysia (25 Disember 1999). Dicapai pada 5 Mei 2010. Selepas itu mereka terus aktif dalam arena muzik underground dan diberi peluang menjadi artis jemputan serta penyanyi latar dalam album artis-artis berbahasa Inggeris tempatan dengan barisan anggota yang terdiri daripada Cat, Zain, Azan dan Mode.

2002–2004: Gandingan bersama V.E  
Album pertama Ruffedge bersama V.E. berjudul Extreme Pleasure dilancarkan pada September 2002 dan mula mendapat perhatian pendengar muzik menerusi lagu dwibahasa "Tiada Lagi Cinta" bersama Urban Xchange. Ruffedge telah diundang mengadakan persembahan di Anugerah ERA 2002 menyampaikan lagu tersebut.Ruffedge mahu peminat hargai vokal Utusan Malaysia (1 Ogos 2003). Dicapai pada 5 Mei 2010.

Amer Munawer kemudian menyertai Ruffedge pada 2003 menjadikan bilangan anggota mereka lima orang. Pada Jun 2003, album bungkusan semula yang diberi judul Extreme Pleasure Extra telah dilancarkan dengan tambahan beberapa lagu baru termasuk lagu kumpulan Black Dog Bone yang digubah semula, "Khayalan". Lagu ini berjaya menempatkan Ruffedge dan V.E. sebagai antara bakat baru paling mendapat perhatian penggemar muzik tanahair pada ketika itu, sebaris dengan nama-nama seperti Sarah Raisuddin, Misha Omar, Ezlynn, Waheeda dan Hazami.

Populariti kedua-dua kumpulan ini turut menarik perhatian pengarah filem, Zek Zukry yang kemudiannya menawarkan mereka untuk muncul sebagai cameo dalam sebuah filem muzikal remaja berjudul SH3 The Movie. Filem ini mula menjalani penggambaran pada akhir tahun 2003 dan ditayangkan setahun kemudian.

 2004–2007: Era "Tipah Tertipu", pertukaran ahli dan bidang lakonan  
Kejayaan Ruffedge diteruskan pada tahun 2004 dengan lahirnya album solo Ruffedge sendiri (tidak lagi bergabung dengan V.E.) yang berjudul Defined pada Mac 2004. Lagu hit utama dari album ini ialah "Tipah Tertipu", "Bila Rindu" dan "Goyang".

Sewaktu baru diputarkan di radio, lagu "Tipah Tertipu" telah diharamkan penyiarannya oleh pihak RTM atas alasan menggunakan bahasa rojak (campuran bahasa Melayu dan bahasa Inggeris). Walau bagaimanapun lagu ini tetap mendapat sambutan dari pendengar-pendengar stesen radio swasta dan menjadi antara lagu paling banyak mendapat permintaan untuk ke udara sepanjang tahun 2004.

Ruffedge ialah antara artis Malaysia yang menyumbangkan suara untuk sebuah lagu khas bertajuk "Suluhkan Sinar". Diterbitkan oleh KRU dan dikeluarkan pada Januari 2005, lagu ini ditujukan khas kepada mangsa-mangsa tragedi gempa bumi dan tsunami Lautan Hindi 2004. Artis-artis lain yang terlibat dalam projek ini ialah peserta-peserta Akademi Fantasia, Erra Fazira, Dayang Nurfaizah, Alleycats, Jaclyn Victor, AC Mizal dan Anita Sarawak.

Pada awal tahun 2005, Mode mengundurkan diri untuk menumpukan kepada pengajiannya dalam bidang architecture di Perth, Australia. Album bungkusan semula, RE-Defined Platinum Edition yang dilancarkan pada Januari 2005 telah terjual sebanyak 30,000 unit. Ia merupakan album terakhir Mode bersama Ruffedge.

Bagi menggantikan tempatnya, Sein (Syed Hussein Syed Mustafa) iaitu bekas ahli kumpulan M.O.B diambil menyertai Ruffedge. Bersama barisan ahli terbaru ini, Ruffedge meneruskan perjuangan dalam bidang muzik dengan menghasilkan album ketiga mereka yang diberi judul Ruffera. Album ini menampilkan seratus peratus lagu berbahasa Melayu. Lagu hit utama dari album ini ialah "Da' Bomb", "Lemas" dan "Lelaki".

Pada tahun yang sama juga Ruffedge memulakan penggambaran filem Tipah Tertipu The Movie arahan Ahmad Idham di mana kesemua mereka berlakon sebagai watak utama di samping aktres Intan Ladyana. Filem ini telah ditayangkan pada 1 Jun 2006.Tipah Tertipu judul filem yang mengelirukan  Utusan Malaysia (13 Jun 2006). Dicapai pada 14 Jun 2014.

Pada awal 2006, Cat pula meninggalkan Ruffedge menjadikan bilangan anggotanya empat orang semula. Cat telah menubuhkan sebuah kumpulan R&B hip-hop baru yang diberi nama The Fabulous Cats. Pada tahun 2007, Amer dan Sein pula mengundurkan diri. Selepas itu, anggota Ruffedge terdiri daripada Azan, Zain, Iwan dan Nine.Mahu bangkit dari kegagalan Utusan Malaysia Online. 26/04/2010. Bagaimanapun, ahli terbaru ini tidak berpeluang menghasilkan sebarang album.

 2007–2015: Pembubaran dan aktiviti kemudian 
Selepas tahun 2007 nama Ruffedge mula suram berikutan pudarnya pengaruh irama hip-hop. Faktor lain yang memungkinkan keadaan ini ialah perubahan arus muzik tempatan yang mula beralih kepada muzik indie rock. Tidak kurang juga berpunca dari kemasukan lagu-lagu dari Indonesia yang agak bertalu-talu ke stesen-stesen radio tempatan.

Akhirnya selepas tahun 2008 kesemua anggota Ruffedge telah membawa haluan masing-masing. Mode bekerja sebagai arkitek, Azan dan Amer telah menubuhkan kumpulan Al-Mawlid yang menyampaikan lagu-lagu kerohanian manakala Sein dan Zain semakin aktif dalam bidang lakonan dan kerja-kerja belakang tabir dalam dunia perfileman.Metra Syahril Mohamed (8 Ogos 2008). Ruffedge belum berkubur Utusan Malaysia. Dicapai pada 5 Mei 2010.Ruffedge bawa haluan sendiri (10 September 2009). Dicapai pada 5 Mei 2011.

Cat pula terus menempa kejayaan bersama kumpulan barunya The Fabulous Cats di samping meneruskan kerjaya sebagai penggubah lagu dan penerbit album artis-artis lain serta mencungkil bakat-bakat baru dalam genre muzik hip-hop. Seperti Sein dan Zain, Cat juga aktif menceburi bidang lakonan iaitu dalam drama dan filem.

Pada Mei 2015, Cat Farish mengumumkan akan menghidupkan semula Ruffedge selepas sekian lama menyepi dari kerjaya muzik.Syed Mussaddad Syed Mahdi (8 Mei 2015). Cat hidupkan semula Ruffedge  Utusan Malaysia. Dicapai pada 5 Mei 2017.

 2016–2017: Perancangan untuk kemunculan semula  
Pada 25 Oktober 2016, kesemua anggota yang pernah membarisi Ruffedge telah mengadakan pertemuan semula bersama rakan seperjuangan mereka kumpulan V.E bertempat di sebuah cafe terkenal di Kuala Lumpur.Sambut Ulang Tahun Ke-15, Peminat Mahu Reunion V.E & Ruffedge Astro Gempak (26 Oktober 2016). Dicapai pada 1 November 2016. Pertemuan tersebut dianjurkan bagi meraikan ulang tahun ke-15 penerbitan album pertama mereka Extreme Pleasure. 

Pada tahun 2017, mereka giat membuat persediaan rapi untuk kemunculan semula yang dirancangkan pada awal tahun 2018.Ruffedge Ambil Masa Dua Tahun Untuk Muncul Semula mStar Online (28 Februari 2018). Dicapai pada 1 Mac 2018.

 2018–2019: Penyatuan semula dan perkembangan seterusnya  
Pada 25 Februari 2018, Ruffedge diundang mengadakan persembahan di majlis perkahwinan pasangan selebriti Fattah Amin dan Nur Fazura. Kemunculan mereka mendendangkan beberapa buah lagu termasuk "Bila Rindu", "Khayalan" dan "All My Life" telah mendapat perhatian tetamu yang hadir serta warga internet. Pada 18 Mac 2018 Ruffedge mengadakan persembahan selama dua jam di Movie Animation Park Studio, Ipoh (MAPS) bersempena ulang tahun siri animasi BoboiBoy.

Pada majlis pengumuman senarai lima calon terbaik Anugerah MeleTop Era 2018 (AME2018) di Timbre @ The Row, Kuala Lumpur selepas hampir 11 tahun membawa haluan karier masing-masing, Ruffedge mengumumkan mereka akan kembali dengan perancangan mengeluarkan lagu baru. Anugerah MeleTop Era telah berlangsung pada 8 April 2018 di Axiata Arena, Bukit Jalil dan Ruffedge telah tampil mendendangkan medley lagu-lagu hit mereka iaitu "Bila Rindu", "Lemas", "Tipah Tertipu" dan "Khayalan". Persembahan mereka mendapat sambutan hangat termasuklah pujian dari kalangan selebriti sendiri. Video persembahan mereka yang kemudiannya dimuatnaik ke YouTube telah mendapat lebih tiga juta tontonan.

Pada 2 Mei 2018, Ruffedge mengadakan satu majlis pengumuman khas di Black Box, Publika, Kuala Lumpur. Mereka bakal mengadakan konsert sempena ulang tahun ke-20 kumpulan mereka yang akan berlangsung pada 4 Ogos 2018, yang diberi nama Ruffedge: 20th Anniversary.Nur Asyikin Mayudin (2 Mei 2018). Ruffedge bersatu semula selepas 10 tahun hilang mStar Online (2 Mei 2018). Dicapai pada 15 Mei 2018.

Pada 9 Julai 2018, Ruffedge tampil dengan enam anggota (Cat, Azan, Zain, Mode, Sein dan Amer) sebagai artis jemputan dalam rancangan Muzik Muzik 33 membawakan lagu terbaru mereka yang berjudul "Seperti Mereka", ciptaan sepenuhnya oleh Azan.


Bertempat di KL Live pada malam Sabtu 4 Ogos 2018, telah berlangsung Konsert Ulang Tahun Ke-20 Ruffedge yang juga merupakan konsert sulung kumpulan ini dalam sejarah kerjaya seni mereka. Lebih 3000 peminat telah hadir menyaksikan persembahan mereka. Konsert ini berkemungkinan akan disenaraikan dalam The Malaysia Book of Records kerana tiket yang dijual secara online telah laris ditempah dalam masa dua jam sahaja. Malah, sejumlah tiket untuk sesi "meet and greet" telah habis dijual dalam masa tiga minit.

Seterusnya pada 6 Oktober 2018, Ruffedge telah mengadakan sebuah konsert khas untuk peminat mereka di Singapura. Konsert ini telah berlangsung di Zepp@BIGBOX Singapore. Kedua-dua konsert ini telah mendapat perhatian dan liputan besar-besaran daripada pihak media di kedua-dua negara.

Siri konsert Festival KL Jamm anjuran Music Unlimited International pada 26 hingga 28 April 2019 turut menyenaraikan Ruffedge sebagai antara artis yang terpilih untuk mengadakan slot konsert mereka sendiri selain beberapa artis ternama tanahair dan antarabangsa. Sesi konsert yang dinamakan Ruff-Jamm ini telah berlangsung pada 28 April 2019 dan menampilkan duo Billy Zulkarnain serta dua anggota kumpulan Innuendo, Sam dan Pot selaku artis jemputan.

 2020–2022: Aktiviti sewaktu pandemik Covid-19  
Ruffedge dijadualkan mengadakan konsert keempat dalam kemunculan semula mereka pada 23 Mac 2020 di Dewan Filharmonik Petronas namun terpaksa dibatalkan berikutan penularan wabak Covid-19. 

Pada 19 Julai 2020 Ruffedge mengadakan satu persembahan live secara atas talian menerusi aplikasi Zoom. Persembahan yang diberi tajuk Live Session with Ruffedge ini adalah anjuran Yolo Malaysia. 

Pada pertengahan Mei 2022, pihak Dewan Filharmonik Petronas mengumumkan konsert keempat Ruffedge yang diberi judul Ruffera. Konsert ini telah berlangsung pada 2 Julai 2022.

Sementara itu, proses rakaman album terbaru mereka masih berjalan dan sudah memasuki peringkat terakhir.

 2023–kini: Pasca-pandemik  
Pada bulan April 2023, Yolo Malaysia mengumumkan siri konsert jelajah Ruffedge yang diberi judul RUFFERA: That Moment In Time Tour. Perincian siri konsert jelajah tersebut adalah seperti berikut:

 24 Jun 2023 - bertempat di MediaCorp Theatre, Singapore
 19 Ogos 2023 - bertempat di Mega Star Arena, Kuala Lumpur

Kedua-dua konsert ini telah berlangsung dengan jayanya.

Anggota kumpulan
Ahli 1998 1999 2000 2001 2002  2003 2004  2005 2006 2007 2008  2018 2019  2020  2021  2022  2023  2024  2025  2026  Cat Farish (1998-2006, 2018–2021)       Azan Addin (1998-2008, 2018-2021)      Zain Hamid(1998–2008, 2018–2021)     Mode(2000–2005, 2018–2021)         Syed Hussein(2005-2007; 2018-2021)              Amer Munawer(2003-2007, 2018–2019)           Meor Zulkarnain(2007-2008)               Irwan Iskandar(2007-2008)             

 Catatan: Mereka yang berada dalam teks tebal ialah ahli terkini

 Diskografi 

Album studio
 Extreme Pleasure (2002)
 Extreme Pleasure Extra (2003)
 Defined (2004)
 Re-Defined Platinum Edition (2005)
 Ruffera (2005)

Filemografi

Filem
 Tahun Tajuk Watak Catatan2004SH3Diri mereka sendiriPenampilan khas 2006 Tipah Tertipu The Movie Lakonan pertama

Televisyen
 Tahun Tajuk Peranan Rangkaian TV 2006 Konsert Mega AidilfitriArtis Jemputan2018 MeleTOP Anugerah MeleTOP Era 2018 Jozan Live2019 Konsert Fenomena Orkestra Konsert Minggu Ini Dewi Remaja MeleTOP Borak Kopitiam2020 Malaysia Hari Ini Wanita Hari Ini Stage 104 MeleTOP 2021 I Can See Your Voice Malaysia (musim 4)

 Anugerah dan pencalonan 
 Tahun Anugerah Kategori Penerima/Karya tercalon Keputusan 2003 Anugerah Industri Muzik ke-10 Artis Harapan Ruffedge  Anugerah Era 2003 Artis Inggeris Tempatan Pilihan   Anugerah Pilihan Pembaca Media Hiburan 2003 Artis Baru Pilihan  2004 Anugerah Juara Lagu ke-19 Pop Rock "Tipah Tertipu"  Anugerah Era 2004 Artis Inggeris Tempatan Pilihan Ruffedge  Vokal Duo/Berkumpulan Pilihan  Anugerah Bintang Popular Berita Harian 2004 Artis Berkumpulan/Duo Popular Ruffedge  2005 Anugerah Bintang Popular Berita Harian 2005  Anugerah Planet Muzik 2005 Lagu Paling Popular "Tipah Tertipu"  Anugerah Industri Muzik ke-12 Album Pop Terbaik Defined  Persembahan Vokal Berkumpulan Terbaik Ruffedge Anugerah Juara Lagu ke-20 Etnik Kreatif "Goyang"  Balada "Bila Rindu"  2006 Anugerah Juara Lagu ke-21 Pop Rock "Lemas"  "Da Bomb"  Anugerah Industri Muzik ke-13  Persembahan Vokal Berkumpulan Terbaik  Ruffera  Anugerah Era 2006 Vokal Duo/Berkumpulan Pilihan Ruffedge  2010 Anugerah Industri Muzik ke-17  Persembahan Vokal Berkumpulan Terbaik "Pemuja Dari Jauh"  2025 Anugerah Industri Muzik ke-24  Persembahan Vokal Duo/Kolaborasi  Terbaik "Batu Hitam" (bersama Hafiz Hamidun) 

 Konsert jelajah 

 Ruffedge 20th Anniversary Kuala Lumpur (4 Ogos 2018)
 Ruffedge 20th Anniversary Singapore (6 Oktober 2018)
 Ruff-Jamm (28 April 2019)
 RUFFERA (2 Julai 2022)
 RUFFERA: That Moment In Time Tour Singapore (24 Jun 2023)
 RUFFERA: That Moment In Time Tour Kuala Lumpur (19 Ogos 2023)

 Rujukan 

Pautan luar

 Ruffedge di Discogs

Kategori:Kumpulan R&B Malaysia
Kategori:Kumpulan padu suara Malaysia
Kategori:Artis Positive Tone
Kategori:Kumpulan muzik ditubuhkan pada tahun 1998